वाहन ने मारी टक्कर पुल की रैलिंग टूटी
मौके पर नहीं मिला चालक, नदी में गोताखोरों ने चलाया तलाशी अभियान
भास्कर संवाददाता | टिमरनी
नगर के टिमरन नदी के पुल की रैलिंग चार पहिया वाहन की टक्कर से टूट गई। घटना रविवार देर रात की है। सोमवार सुबह घटना की जानकारी मिलते ही पुलिस मौके पर पहुंची। पुलिस ने नदी में भी वाहन चालक को खोजने के लिए गोताखोरों को उतारा। देर शाम तक घटना काे लेकर पुलिस के पास कोई जानकारी नहीं थी। एक कार मौके पर क्षतिग्रस्त हालत में खड़ी हुई पाई गई है। पुलिस ने मौके का निरीक्षण किया, लेकिन घटना को लेकर अधिक जानकारी उपलब्ध नहीं करा पाई। एहतियात के तौर पर पुलिस द्वारा नदी में गोताखोरों को उतारकर भी तलाशी की गई, लेकिन कुछ नहीं मिला। थाना प्रभारी एके श्रीवास्तव ने बताया घटना को लेकर किसी तरह की शिकायत दर्ज नहीं हुई है।
टिमरनी| मौके पर खड़ा क्षतिग्रस्त वाहन।
hin_Deva hin_Deva kas_Deva hin_Deva hin_Deva